open-index/open-wikipedia-markdown huggingface dataset:
Bjarte Vandvik

**Bjarte Vandvik** (født 17. juli 1972) er en norsk tidligere generalsekretær i European Council on Refugees and Exiles (Ecre). Han er oppvokst i Bærum og har studert psykologi, litteraturvitenskap og statsvitenskap. Han har tidligere vært generalsekretær i Norsk Organisasjon for Asylsøkere (Noas), utenlandssjef i Flyktninghjelpen og ambassaderåd for Justisdepartementet i Brussel.

## Referanser


## Eksterne lenker
* Om Bjarte Vandvik, fra ECRE (engelsk)
Bijelo Polje

**Bijelo Polje** (serbisk: Бијело Поље, norsk: *Hvit mark*) er en by i det nordøstlige Montenegro, ved elven Lim 60 km sør for der hvor Lim krysser grensen nordover inn i Serbia. Den er uoffisielt nordøst-Montenegros «hovedstad» og ligger i grenseregionen Raška.

**Etnisk sammensetning 2011**

Bijelo Polje har veiforbindelse til Berane i sørøst, Podgorica i sør (E-65, E-80) og til Serbia i nord (E-763). Nærmeste flyplass er i Berane.

## Historie
Bijelo Polje het **Akova** under osmanenes styre. Området ble delvis islamisert fra 1600-tallet. Byens kirke dedikert til St. Peter og Paulus er stedet hvor Miroslav, bror til den serbiske herskeren Stefan Nemanja, skrev Miroslav-evangeliet.

Byen inngikk i området *([[sandsjak]])* Novi Pazar *(Novibazar)* under Det osmanske riket. I 1862 vant serbiske styrker et avgjørende slag mot osmanene, men full uavhengigheten fra osmanene kom først i 1912.

## Transport og økonomi
Bijelo Polje er et transportknutepunkt med motorvei til Serbia og Beograd i nord, samt via Berane (35 km sørøst) til Kosovo og Albania. Det går også motorveier (E-65, E-80) sørover til hovedstaden Podgorica.

Byen ligger ved jernbanen fra Podgorica, og 60 km lengre nord krysser jernbanen grensen til Serbia mot Beograd.

## Eksterne lenker
* kommunes hjemmeside
* [''Comparable review of number of population by gender and by age, and by municipalities,
2003 and 2011 Censuses''](https://www.monstat.org/userfiles/file/popis2011/saopstenje/Saop%20uporedno%202003-2011%2020%2011%202012%20(2)%20eng%20PDF.pdf), Monstat
Fylkesvei 3300

**Fylkesvei 3300** går mellom Ramberget og Geiteryggen i Skien kommune.

Frem til 2019 hadde veien betegnelsen fylkesvei 52 (Telemark). Etter at den nye traséen på riksvei 36 ble åpnet 27. november 2018 ble strekningen Brekka–Geiteryggen fra den gamle Rv36 del av veien.

## Kommuner og knutepunkter

## Referanser




## Eksterne lenker
* Vegvesenets vegkart 
*
Utladalen

**Utladalen** er en dal i Sogn, i Årdal kommune. Dalen er en to mil lang forlengelse av Sognefjorden inn i Jotunheimen og utgjør inngangen til dette fjellpartiet fra vest. Elven Utla renner gjennom dalen som er en av Europas dypeste. Langs dalsidene finnes en rekke med hengende daler som f. eks. Morka-Koldedalen med Vettisfossen som er Norges tredje høyeste fossefall, og det høyeste uregulerte fossefall i Nord-Europa.

Øvre del av Utladalen med området rundt er vernet som Utladalen landskapsvernområde. Området er på 320 km², og strekker seg fra Hjelle oppover til grensen for Jotunheimen nasjonalpark i nordvest og nordøst, og til Tyin i øst.

## Referanser


## Eksterne lenker
* Map of Jotunheimen National Park and Utladalen Landscape Protection Area
Strømmen stasjon

**Strømmen stasjon** er en av de opprinnelige stasjonene på Hovedbanen. Den betjener i dag lokal persontrafikk.

Ved banens åpning hadde Strømmen en stasjonsbygning tegnet av Schirmer og von Hanno på østsiden av sporet. Da strekningen ble lagt om til dobbeltspor, fikk stasjonen ny bygning tegnet av Finn Knudsen. Denne står på vestsiden av sporene. Stasjonsbygningen ble restaurert i 2007.

Ved Strømmen gikk et sidespor til Strømmens Værksted. Det finnes fortsatt fysiske rester etter dette.

## Historiske bilder

Fil:Strømmen stasjon 1860.jpg|Opprinnelig stasjonsbygning, tegnet av Schirmer og von Hanno. Bilde fra 1860.
Fil:Locomotive engineering - a practical journal of railway motive power and rolling stock (1897) (14761379935).jpg|I 1889 eksploderte dampkjelen på et lokomotiv ved Strømmen stasjon.
Fil:Strømmen stasjon.jpeg|Stasjonen i 1909


## Referanser


## Litteratur
* 
* 

## Eksterne lenker
Gabonreke

**Gabonreke** er en art i gruppen Atyidae. 

Gabonreker brukes som akvariefisk. 

Det er en reke som lever i ferskvann og kan bli opptil 15 cm lang. Den lever av detritus, plankton og alger som den filtrerer ut av vannet. Den er sky og foretrekker å ha huler eller andre gode gjemmesteder for å føle seg trygg. Gabonreker er fredelige og kan fint holdes sammen med andre reker og fisk som voksen. Som ungdyr og smådyr kan de fort bli utsatt for plaging. En voksen gabonreke vil ikke ha dette problemet.

## Referanser


## Eksterne lenker
* 
*  African Giant Filter Shrimp - petshrimp.com
*  Artbeschreibungen der AG Wirbellose Tiere der Binnengewässer - wirbellose.de
Sagdalen holdeplass

**Sagdalen holdeplass** er en holdeplass for lokaltrafikk på Hovedbanen. 

## Litteratur
* 

## Eksterne lenker
Erteslekta

* sukkerert
* åkerert

**Erter** (*Pisum*) er en gruppe planter som bører belgfrukt og hører til erteblomstfamilien. Planten nyttes både som menneskeføde og dyrefor. I belgfruktene sitter det erter, som egentlig er frø som planten trenger for å formere seg. Ertefrøene er ganske store og runde i formen, men selv om alle erter er frø, er ikke alle frø erter. Erter dyrkes også av og til som prydbusk eller rett og slett for å forbedre jordsmonnet. 

Arten sukkerert/hageert (*Pisum sativum*) er en gammal kulturvekst og det er gjort historiske funn som viser at erter har vært dyrket i minst . I forbindelse med arkeologiske utgravninger i palasset til kong Priamos av Troja ble det funnet ei krukke med over 180 kg erter som hadde holdt seg fint i . I Burma har man, ved hjelp av karbon-14 metoden, datert erter til en alder på .

Gruppen deles opp i mellom 1–5 arter, avhengig av hvilket system man følger. 

Petit pois (fransk: «små erter») er i matstellet, opprinnelig i det franske kjøkken, betegnelsen på visse varianter av alminnelige sukkererter som er blitt høstet før de har nådd full normal modning.

## Litteratur
* Bojian Bao & Nicholas J. Turland: *Pisum* i *Flora of China*, Volume 10, 2010, 577: Online. 
* S. I. Ali: *Papilionaceae* i *Flora of Pakistan*: Online. 
* H. Schaefer, P. Hechenleitner, A. Santos-Guerra, M. Menezes de Sequeira, R. T. Pennington, G. Kenicer, M. A. Carine. 2012. *Systematics, biogeography, and character evolution of the legume tribe Fabeae with special focus on the middle-Atlantic island lineages*. BMC Evolutionary Biology 12: 250.
* Walter H. Schuster, Joachim Alkämper, Richard Marquard & Adolf Stählin: ''Leguminosen zur Kornnutzung : Kornleguminosen der Welt'', Justus-Liebig-Universität Gießen, 1998.: Erbse - Online 2000.

## Eksterne lenker
*
Copadichromis

* se tekst

***Copadichromis*** er en slekt ciklider som lever i Malawisjøen. 
Mange av artene er populære akvariefisk, da de er relativt fredelige i fangenskap.

## Arter

* *[[Copadichromis atripinnis]]*
* *[[Copadichromis azureus]]*
* *[[Copadichromis boadzulu]]*
* *[[Copadichromis borleyi]]*
* *[[Copadichromis chrysonotus]]*
* *[[Copadichromis conophoros]]*
* *[[Copadichromis cyaneus]]*
* *[[Copadichromis cyclicos]]*
* *[[Copadichromis eucinostomus]]*
* *[[Copadichromis flavimanus]]*
* *[[Copadichromis geertsi]]*
* *[[Copadichromis ilesi]]*
* *[[Copadichromis inornatus]]*
* *[[Copadichromis jacksoni]]*
* *[[Copadichromis likomae]]*
* *[[Copadichromis mbenjii]]*
* *[[Copadichromis mloto]]*
* *[[Copadichromis nkatae]]*
* *[[Copadichromis pleurostigma]]*
* *[[Copadichromis pleurostigmoides]]*
* *[[Copadichromis prostoma]]*
* *[[Copadichromis quadrimaculatus]]*
* *[[Copadichromis thinos]]*
* *[[Copadichromis trewavasae]]*
* *[[Copadichromis trimaculatus]]*
* *[[Copadichromis verduyni]]*
* *[[Copadichromis virginalis]]*

## Eksterne lenker
* 
*  Review of ''Copadichromis'' (Teleostei: Cichlidae) with the description of a new genus and six new species - pfeil-verlag.de
KUNSTEN Museum of Modern Art Aalborg

**KUNSTEN Museum of Modern Art Aalborg** ligger i et tidligere grustak i Aalborg og er tegnet av Elissa og Alvar Aalto og Jean-Jacques Baruël. Det ble oppført 1968&ndash;1972 med adresse til Skovbakken. Kunsten var samlokalisert med Aalborg Museum før det fikk eget bygg. Navnet var til å begynne med **Aalborg Kunstmuseum** og en periode *Nordjyllands Kunstmuseer,  afd. Ålborg*. 

Bygget er oppført i Carrara-marmor i likhet med Oslos nye operahus. Detaljene er i redwood, asketre, kobber og messing. Utformingen gir muligheter for nøytralt overlys i flere avdelinger som kan forfleres ved skillevegger, og bygget er omgitt av en liten skulpturpark, som fortsetter ned mot sentrum av byen.

Museet fokuserer primært på kunst fra ca. 1900 og til nåtiden. Museet er velforsynt med kunst av bl.a. CoBrA-gruppen, med mest vekt på Asger Jorn, og utveksler stadig bilder og utstillinger med andre europeiske kunstinstitusjoner.

Museumsbygningen med omgivelser ble fredet i 1995, men fikk i 2016 en stor utvidelse.

Lars Rostrup Bøyesen var museets første direktør frem til 1979. Han tillegges æren for å ha forvandlet tidligere Aalborg Kunstmuseum til dagens institusjon. 

Museets nåværende direktør er arkitekten Lasse Andersson.

## Referanser


## Eksterne lenker
*
Reitan stasjon

**Reitan stasjon** er en jernbanestasjon på Rørosbanen ved Reitan i Holtålen kommune i Trøndelag fylke. Stasjonen ble opprettet som en betjent stasjon for ekspedering av tog, reisende og gods i 1877 samtidig som åpningen av Rørosbanen. Selve ekspedisjonsbygningen ble oppført i sveitserstil etter tegninger av jernbanearkitekten Peter Andreas Blix.

I 1904 ble det opprettet en taubane fra Kjøli gruve ned til en silo på stasjonen for videretransport av kis. Gruvedriften opphørte i 1941 og taubanen ble demontert etter dette. Taubanen ble for øvrig bygget av Pohlig A.G. og var 14 770 meter lang med en høydeforskjell på 541 meter mellom hver ende. På slutten av 1950-tallet ble det montert en traverskran på stasjonsområdet til lossing av tyngre deler til kraftverksutbyggingen i Tydal, men denne ble demontert og fjernet i 2001

I 1988 fikk Reitan status som et ubetjent tidligere ekspedisjonssted, men allerede i 1990 ble Reitan oppdatert til en holdeplass med lastespor, noe den også er per dags dato. Reitan stasjon ligger 541,1 moh og 432,30&nbsp;km fra Oslo S. Fylkesvei 573 ender for øvrig ved stasjonen.

## Referanser


## Litteratur
* 
* 
* 

## Eksterne lenker
Fylkesvei 3334

**Fylkesvei 3334** går mellom Verpe og Bø i Midt-Telemark kommune.

Frem til 2019 hadde veien betegnelsen fylkesvei 155 (Telemark).

## Kommuner og knutepunkter

## Referanser




## Eksterne lenker
* 
* Vegvesenets vegkart 
*
Herma Bauma

**Hermine «Herma» Bauma** (født 23. januar 1915 i Wien, død 9. februar 2003 i Wien) var en østerriksk friidrettsutøver og håndballspiller. Hun tok Østerrikes første olympiske gullmedalje i en friidrettsøvelse.

Bauma begynte med friidrett 16 år gammel, først som sprinter, deretter med høyde- og lengdehopp. Ved en tilfeldighet begynte hun med spydkast og ble allerede som 16-åring østerriksk mester. Hun deltok under OL 1936 i Berlin og kastet , bare 10 cm for kort til å ta bronsemedaljen. 

Under OL 1948 i London vant hun gullmedaljen med et kast på . I tillegg satte hun to verdensrekorder ( i 1947 og  i 1948). I 1950 vant hun gull under europamesterskapet i Brussel. Etter OL 1952 i Helsingfors, der hun ble nummer 9 med et kast på , la hun opp som sportsutøver. 

Fra 1931 til 1952 ble hun østerriksk mester i spydkast 15 ganger. Hun forbedret den østerrikske rekorden 14 ganger. Den siste rekorden ble ikke slått før i 1959. I 1932, 1933 og 1947 ble Herma Bauma også østerriksk mester i femkamp.

Som håndballspiller spilte hun i en årrekke på Østerrikes landslag. 

## Eksterne lenker
*
USAs Grand Prix 2006

**USAs Grand Prix 2006** var et Formel 1-løp arrangert 30. juni – 2. juli 2006 på Indianapolis Motor Speedway i USA. Det var det tiende løpet i Formel 1-sesongen 2006.

## Rapport
Ferrari var overlegne i USAs Grand Prix med Michael Schumacher på førsteplass og Felipe Massa som nummer 2. Renaults Giancarlo Fisichella tok 3.-plassen mens Jarno Trulli som startet fra pit klemte seg inn på 4.-plass foran Fernando Alonso på 5.-plass.

Løpet ble sterkt preget av at 7 biler forsvant ut allerede på første runden i 2 separate kollisjoner. Den første ble forårsaket av Juan Pablo Montoya som bremset for sent og kjørte inn i teamkamerat Kimi Räikkönen for deretter å treffe Jenson Button. Button ble skjøvet inn i Nick Heidfelds BMW Sauber som ble løftet opp og gjorde en hel rekke spektakulære rullinger før han stoppet med hjulene på bakken. Mark Webber og Scott Speed ble også innblandet da de ikke klarte å unngå å treffe de kolliderte bilene.

Samtidig som dette skjedde forsøkte Christian Klien en litt optimistisk manøver på Franck Montagny som endte med brutt løp for begge.

Fisichella lå lenge og presset bak Alonso før han klarte å komme forbi på runde 15. Det var dessverre for sent til å ta igjen Ferrariene, og han holdt selv på å bli forbikjørt i forbindelse med 2. pitstop av Trulli som var på 1-stopp strategi.

Schumacher kjørte forbi teamkompisen sin i forbindelse med første pitstop, som han har gjort flere ganger tidligere.

Vitantonio Liuzzi tok hans og Toro Rossos første poeng i Formel 1 med en åttendeplass.

Løpet var også det siste for Montoya, før han sluttet i Formel 1 for å satse på NASCAR, og var også det siste løpet hvor en colombiansk fører deltok. Frem til Malaysias Grand Prix 2015 var dette løpet det siste hvor ingen av McLaren-førerne ble klassifisert.

## Klassifisering
### Kvalifisering

### Løpet

## Eksterne lenker
*
Canadas Grand Prix 2006

**Canadas Grand Prix 2006** var et Formel 1-løp arrangert 23. juni – 25. juni 2006 på Circuit Gilles Villeneuve i Canada. Det var det niende løpet i Formel 1-sesongen 2006.

## Rapport
Bortsett fra ved ett tilfelle var ikke Fernando Alonso truet under dagens løp i Canada. Han vant foran Michael Schumacher som passerte Kimi Räikkönen på den siste runden før mål.

Juan Pablo Montoya og Nico Rosberg kolliderte på den første runden. Rosberg måtte kutte en sjikane for å holde Montoya bak seg, noe som førte til at colombianeren bestemt mente at Rosberg burde slippe ham forbi og kampen dem i mellom førte til at de krasjet og Rosberg var ute av løpet. Montoya måtte bryte en stund senere etter at han var borti en av kantene rundt banen.

Kimi Räikkönen fikk problemer med å få skiftet høyre bakhjul ved det første depotstoppet på grunn av en feil med clutchen, men de klarte imidlertid å få skiftet dekket til slutt. Problemene med clutchen førte også til at han kvelte bilen ved det andre stoppet, og tapte noen sekunder der også.

Sikkerhetsbilen var ute flere ganger, og spilte også en viktig rolle ettersom den bidro til å samle feltet rett før slutt. Dermed fikk Michael Schumacher en mulighet til å komme helt opp i ryggen på Räikkönen, der han klarte å utnytte en førerfeil fra finnen på den siste runden.

David Coulthard klarte å passere Jenson Button helt på slutten, og sikret dermed 8.-plassen for Red Bull.

Hjemmefavoritten Jacques Villeneuve så bra ut helt frem til 59. runde da han satte bilen sin i veggen. 

## Klassifisering
### Kvalifisering

**Noter til tabellen:**
# David Coulthard byttet motor etter kvalifiseringen, og måtte dermed starte sist.

### Løpet

## Eksterne lenker
*
Ilsvika

**Ilsvika** er et område relativt sentralt i Trondheim. Det er det nordvestligste området av Trondheim og grenser mot Ila, Skjæringen, Bymarka og  Trondheimsfjorden. Området domineres av nyere blokkbebyggelse fra etter år 2000, og en gammel trehusklynge i idylliske Ilsvikøra. Gjennom bydelen renner Ilabekken som er gjenåpnet etter å ha blitt lagt i rør på 1960- og 1970-tallet.

Området betjenes av AtBs rute 28 Ilsvika–Pirbadet og rute 21 Trolla - Pirbadet.

## Eksterne lenker
*
Ilabekken

**Ilabekken** er et mindre vassdragsystem i Trondheim kommune på 10 km². Vassdraget starter i Bymarka, og går via de tre dammene Kobberdammen, Baklidammen og Theisendammen ned til Ilsvikøra. Den nederste delen av Ilabekken på om lag 700 meter har siden omkring 1910 vært lagt i rør og lukket fra omgivelsene, og denne ble utvidet senere på 1960-tallet. Konsekvensene med dette har vært at vannkvaliteten har blitt dårligere med årene på grunn av tilførsler av urenset kloakk, samt at bestanden av sjøørret har blitt borte som følge av lukkingen.

Planleggingen om en gjenåpning av Ilabekken ble gjennomført på slutten av 1990-tallet i forbindelse med planleggingen av Nordre avlastningsvei for Trondheim kommune. Arbeidet med åpningen av bekken startet i 2005 og ble avsluttet våren 2008, med tiltak som restaurering av rekreasjonsområder og stisystemer, kloakksanering og biotoptilpassninger i Iladalen park. Det endelige resultatet førte også til at Trondheim kommune ble tildelt Statens bymiljøpris i 2010. Prosjektet var også en av tolv kandidater til Statens byggeskikkpris i mai 2008.

## Referanser


## Eksterne lenker
* Gjenåpning av Ilabekken i Trondheim – Direktoratet for naturforvaltning
Sciaenochromis

* *[[Sciaenochromis ahli]]*
* *[[Sciaenochromis benthicola]]*
* *[[Sciaenochromis fryeri]]*
* *[[Sciaenochromis psammophilus]]*

***Sciaenochromis*** er en gruppe ciklider. Det er ferskvannsfisk som er endemiske til Malawisjøen.
Alle artene er fiskeetere.
Det er bare hannene som har den kraftige blå fargen; hunnene er grå.
De er populære akvariefisk. 

## Akvaristikk
Som alle ciklider fra Malawisjøen trives disse fiskene best i hardt, alkalisk vann.
Minste anbefalt akvariestørrelse er 200-300 liter avhengig av art.

## Eksterne lenker
*
Seal Point fyr

**Seal Point fyr** (afrikaans: *Seal Pointvuurtoring*, engelsk: *Seal Point Lighthouse*) er et fyr ved Kapp St. Francis omtrent 30 km fra Humansdorp og 100 km fra Port Elizabeth.

Tårnet på 27,75 meter er blant de høyeste murbygningene i Sør-Afrika. Byggverket ble påbegynt av Joseph Flack, en sivilingeniør og arkitekt som også var involvert i bygginga av Robbeneilandfyret (*Robbeneilandvuurtoring*). Etter hans død i november 1876 ble byggverket fullført av W.B. Hays. Fyret ble tatt i bruk 4. juli 1878.
Robben Island fyr

**Robbeneilandfyr** (afrikaans: *Robbeneilandvuurtoring*) er et fyr ved Robben Island i Table Bay like ved Cape Town. Tårnet ble fullført i januar 1865 og ligger på den høyeste delen av Robben Island, Mintoheuwel. Det er det eneste fyret i Sør-Afrika som blinker istedenfor å rotere. Tårnet er 18 meter høyt og ble elektrifisert i 1938. Lyset fra tårnet kan sees 25 kilometer avgårde.

## Referanser
Tsjulym (Novosibirsk oblast)

**Tsjulym** (russisk: Чулым) er ei elv i det endorheiske nedbørfeltet til innsjøen Tsjany i den sørøstlige delen av det vestsibirske lavland i Russland. Elva er 392&nbsp;km lang, med et nedbørfelt på 17&nbsp;900&nbsp;km². 

Tsjulym dannes av flere tilløpselver i sumpene *Tojskoje Zajmisjtsje* (russisk: Тойское Займище) og *Trosjinskoje Zaimisjtsje* (russisk: Трошинское Займище) nord for Barabasteppene, rundt 100&nbsp;km nordvest for Novosibirsk og 150 moh. Elva krysser Barabasteppene i sørvestlig retning, og løper gjennom innsjøene Sargul (russisk: Саргуль, 34,6&nbsp;km²) og Urjum (russisk: Урюм, 84,1&nbsp;km²) og munner til slutt på 106 moh ut i innsjøen Malyje Tsjany (russisk: Малые Чаны &ndash; oversatt: *Lille Tsjany*), som igjen er knyttet til Tsjany-sjøen gjennom et kort sund.

I det nederste løpet er elva rundt 30&nbsp;m bred, og ca. 5&nbsp;m dyp. De viktigste sideelvene er Suma (fra venstre), og Kargat (fra høyre).

I elvas øvre løp ligger byen Tsjulym, som har sitt navn fra elva. Her krysses elva av den transsibirske jernbanen og hovedveien M51.

Tsjulym er frosset over fra november til april/mai.
Charles Tate Regan

**Charles Tate Regan** (født 1. februar 1878 i Sherborne, død 12. januar 1943) var en britisk iktyolog. Han studerte ved University of Cambridge og ble i 1901 ansatt ved Natural History Museum. Mellom 1927 og 1938 var han direktør for museet.

Han gjorde et stort arbeide innen systematikk hos fisk, og beskrev mange arter. Selv har han fått over 20 arter oppkalt etter seg.

## Referanser
Hondeklip Bay fyr

**Hondeklip Bay fyr** (afrikaans: *Hondeklipbaaivuurtoring*, engelsk: *Hondeklip Bay Light*) er et fyr ved Atlanterhavet ved den nordlige kanten av bukta Hondeklip Bay, en ferieby for boere, spesielt fiskere og dykkere, som ligger 104 kilometer fra Springbok.

Dagens tårn ble reist i 1956 og består av et metalltårn med et stort hvitt og rødt stripete diamantformet dagmerke.
Imarex

**Imarex** (**International Maritime Exchange**) er en Oslo-basert børs for omsetning og clearing av standardiserte derivater innen shipping. Den ble dannet i 2001 med fokus på fraktfutures for tankmarkedet, og utvidet aktiviteten til tilsvarende kontrakter for tørrbulkmarkedet i 2002. Alle futureskontraktene blir klarert av clearinghuset NOS. Imarex og NOS fusjonerte i 2006 og eies nå av IMAREX ASA (tidligere Imarex NOS).

## Eksterne lenker
*
Sigøynerfestivalen

**Sigøynerfestivalen** (fullt navn: Den norske sigøynerfestivalen – Iagori) er en festival for sigøynerkultur som arrangeres av norske sigøynere.

Den har blitt arrangert i Oslo siden 1999. Initiativtager var sigøynerartisten Raya Bielenberg og hennes familie.

Blant festivalens målsetninger er å presentere de fremste utøverne innen sigøynermusikk, og å formidle sigøynernes musikk og kultur.
Aulonocara

* se tekst

***Aulonocara*** er en slekt av ciklider.
Alle artene er munnrugende ferskvannsfisk som er endemiske til Malawisjøen.
De blir mellom 8 og 18 cm lange.

## Arter
* *[[Aulonocara aquilonium]]*
* *[[Aulonocara auditor]]*
* *[[Aulonocara baenschi]]*
* *[[Aulonocara brevinidus]]*
* *[[Aulonocara brevirostre]]*
* *[[Aulonocara ethelwynnae]]*
* *[[Aulonocara gertrudae]]*
* *[[Aulonocara guentheri]]*
* *[[Aulonocara hansbaenschi]]*
* *[[Aulonocara hueseri]]*
* *[[Aulonocara jacobfreibergi]]*
* *[[Aulonocara koningsi]]*
* *[[Aulonocara korneliae]]*
* *[[Aulonocara macrochir]]*
* *[[Aulonocara maylandi]]*
* *[[Aulonocara maylandi]]*
* *[[Aulonocara nyassae]]*
* *[[Aulonocara rostratum]]*
* *[[Aulonocara saulosi]]*
* *[[Aulonocara steveni]]*
* *[[Aulonocara stonemani]]*
* *[[Aulonocara stuartgranti]]*
* *[[Aulonocara trematocephalum]]*

## Eksterne lenker
*
Groenriviermond fyr

**Groenriviermondfyr** (afrikaans: *Groenriviermondvuurtoring*) er et fyr mot Atlanterhavet ved Groenriviermond, munningen til Groenelva, omtrent 30 kilometer nordvest for Strandfontein.

Groenriviermondfyr ble bygget i 1988 og er det siste tårnet som har blitt bygget i Sør-Afrika. Det 17 meter høye betongtårnet er malt gult med en horisontal svart stripe. Tårnets lys stammer fra det midlertidige tårnet ved Kapp Agulhas som tjenestegjorde fra 1968 til 1988.

## Referanser
Jernoksider

**Jernoksider** er kjemiske forbindelser som består av oksygen og jern. Til sammen danner jern seksten oksider, hydroksider og oksihydroksider.
## Oksider
* FeO, jern(II)oksid, (wüstitt)
* Fe3O4, jern(II,III)oksid, (magnetitt)
* Fe2O3, jern(III)oksid, (Hematitt, maghemitt)
** α-Fe2O3, hematitt
** β-Fe2O3
** γ-Fe2O3, maghemitt
** ε-Fe2O3

## Hydroksider
* jern(II)hydroksid (Fe(OH)2)
* jern(III)hydroksid (Fe(OH)3), (bernalitt)

## Oksi-Hydroksider
* goethitt (α-FeOOH), 
* akaganéitt (β-FeOOH), 
* lepidocrocitt (γ-FeOOH), 
* feroxyhyte (δ-FeOOH), 
* ferrihydritt (Fe5HO8·4H2O approx.)
* FeOOH under høyt trykk
* schwertmannitt

## Bruk
De viktigste malmene som brukes til fremstilling av jern er oksider. Jernoksid brukes også til fremstilling av pigmenter.

## Kilder
*
Loch Tay

**Loch Tay** (skotsk-gælisk *Loch Tatha*) er innsjø i det skotske høylandet i distriktet Perthshire.

Det er en lang og smal innsjø (loch) som rundt 23 km lang og er på sitt meste 2,5 km bred og følger linjene i dalen fra sørvest til nordøst. Innsjøen er den sjette største innsjø i Skottland i areal. Den er over 150 meter dyp på det dypeste. 

Fjellet Ben Lawers på dens nordlige kant på 1214 meter er det tiende største fjellet på De britiske øyer og den høyeste toppen i en gruppe av syv munroer.

Killin er forstavnen på innsjøen og ved Kenmore flyter den ut i elven Tay som er hovedbosetningen ved innsjøen i våre dager. Den minste bosetningen er ved Acharn, Ardeonaig og Ardtalnaig som er lokalisert på sørsiden av innsjøen mens Fearnan og Lawers er på nordsiden. Innsjøen får vann fra elvene Dochart og Lochay i forstavnen foruten flere mindre elver.

I oldtiden og jernaldertiden levde mennesker på hus bygd opp som kunstige øyer kalt crannóg. Disse var lette å forsvare, men kan like gjerne være grunnet fiske. Mer enn 20 slik trehus har blitt identifisert ved innsjøen. Et eksempel har nå blitt rekonstruert på sørsiden av Loch Tay ved et eget senter, Scottish Crannog Centre.

Loch Tay er et populært sted for å fiske laks.

Innsjøen og flere av dens omgivelser nevnes i den tradisjonelle skotske sangen *Loch Tay Boat Song*, skotsk-gælisk *Iorram Loch Tatha*.

Loch Tay-jernbanestasjon lå ved jernbanen Killin Railway, men er i dag stengt.

## Billedgalleri

Fil:Loch Tay.jpg|Stemning ved Loch Tay
Fil:Loch Tay Crannog 01.jpg|Crannóg ved Loch Tay
Fil:Kenmore and Loch Tay.jpg|Loch Tay, utsyn over Kenmore
Fil:Loch Tay 1.jpg|Loch Tay
Fil:Sunset at Loch Tay.jpg|Solnedgang ved Loch Tay


## Eksterne lenker
* 
* The Scottish Crannog Centre
* En del fakta om Loch Tay og innsjøens historie
Annelise Coberger

**Annelise Coberger** (født 16. september 1971 i Christchurch) er en tidligere newzealandsk alpinist.

Hun oppnådde sin største triumf under OL 1992 i Albertville, der hun tok en overraskende sølvmedalje i slalåm, bare slått av østerrikske Petra Kronberger. Hun er dermed den første sportsutøveren fra New Zealand som har tatt medalje i olympiske vinterleker.

Coberger debuterte i verdenscupen i sesongen 1991/92. I de fire slalåmrennene før OL oppnådde hun gode resultater og kjempet seg inn i verdenstoppen. I Hinterstoder vant hun sin første og eneste verdenscupseier 14. januar 1992. I rennene i Schruns, Maribor og Grindelwald oppnådde hun to tredjeplasser og en fjerdeplass.

I den påfølgende sesongen oppnådde hun ytterligere fem pallplasseringer. Deretter dalte formkurven, og hun oppnådde ikke flere pallplasseringer. Hun kjørte sitt siste verdenscuprenn i mars 1995 i Bormio.

## Referanser


## Eksterne lenker
*
Chris Barnard

**Chris Barnard** (født 15. juli 1939 Mataffin ved Nelspruit, død 28. desember 2015 i Pretoria) var en sørafrikansk forfatter og dikter. Han giftet seg i 1978 med filmregissøren Katinka Heyns.

Hans første bok, *Bekende Onrus*, ble publisert gjennom Schaik i 1961. Han vant derved den første CNA-prisen for litteratur. Han skrev også andre kortromaner, ungdomsbøker og dramaer. *Danda en Danda op Oudeur* er en av ungdomsbøkene til forfatteren.

## Referanser
Yttermalung

**Yttermalung** er et småsted i Malung-Sälen kommune i Dalarnas län i landskapet Dalarna i Sverige. I 2005 var Yttermalung regnet som et tettsted, og hadde da 216 innbyggere, men i 2010 var innbyggertallet sunket under 200, som er grensen for å regnes som tettsted i Sverige.

## Referanser
Alberton

**Alberton** er en by i Øst-Rand (øst for Johannesburg) i Gauteng, Sør-Afrika.Alberton er der en del av Ekurhuleni bykommune. Byen ligger langs Natal Spruit og like ved store byer som Johannesburg (15 km) og Pretoria (60 km). Veddeløpsbanen i Alberton er vel kjent, spesielt for nattveddeløpene som finner sted her. Byen har store industrielle tilbud og er en del av Alrode-Wadeville-korridoren.

## Historie

Bare 13 år gammel kjøpte Johannes Petrus Meyer 11 hektar av sin fars gård Elandsfontein. Han bygde et hus ved siden av Albertonbekken eller *Natal Spruit*, ikke langt fra dagens bysentrum. Etter at hans kone døde i 1870 ved fødselen til deres fjerde datter, bestemte han seg for å starte en landhandel og bygde et herskapshus i 1890. Huset kom på mirakuløst vis uskadd fra boerkrigen i 1899 – 1902 og kan den dag i dag ses fra motorveien N12.

Jans bror, Johan Georg ("Org") Meyer, overtok gården etter Jans død. General Hennie Alberts, en veteran fra krigen, kjøpte en del av gården Elandsfontein fra Org og han ga stedet navnet Alberton.

## Galleri

Bilde:Royal York Building Alberton.JPG|Royal York Building
Bilde:Alberton Post Office.JPG|Alberton Postkontor
Bilde:Dutch Reformed Church Alberton.JPG|Nederlandsk reformasjonskirke
Bilde:Meyer Graves.JPG|Org Meyers grav
Bilde:Town Hall Alberton.JPG|Det gamle rådhuset
Bilde:Van Riebeeck Avenue south.JPG|Van Riebeeck Avenue
Bilde:Natal Spruit.JPG|Bekken *Natal Spruit*
Bilde:Alberton City Entrance.JPG|Alberton City kjøpesenter
Bilde:Reading Golf Course.jpg|Reading Golfbane
Bilde:The Blue Mill.JPG|Die Blou Meul
Bilde:Alberton Service Delivery Centre.JPG|Ekhuruleni kommuneadministrasjon
Bilde:Alberton Bus Station 1977.jpg|Busstasjon (1977)
Limedsforsen

**Limedsforsen** er et tettsted i Malung-Sälen kommune i Dalarnas län i landskapet Dalarna i Sverige. I 2010 hadde tettstedet  innbyggere.

## Referanser
Programingeniør

**Programingeniør** er en tittel for yrkesutøvere som er spesialutdannet for arbeid med lyd og film. I fjernsyns- og radioselskaper har programingeniører ansvaret for betjeningen av teknisk utstyr. De blir ofte kalt «teknikere». Utviklingen har ført til at enklere teknikk kan betjenes av journalister selv, og programingeniører benyttes idag særlig ved mer kompliserte sendinger.
Zjytomyr

**Zjytomyr**, eller **Zjitomir** (ukrainsk og russisk: Житомир, polsk: Żytomierz), er en by i det nordvestlige Ukraina. Byen er administrasjonssenteret i Zjytomyr oblast. 

Byen er et transportknutepunkt, og har historisk knyttet Kiev sammen med Brest. I dag knytter Zjytomyr blant annet Warszawa til Kiev og Minsk til Izmail.

De viktigste næringsveiene i Zjytomyr er treforedling, næringsmiddelindustri, utvinning av granitt og metallindustri.

De første sikre kilder som nevner Zjytomyr er fra 1240, da Batu Khan ødela byen under Mongolenes invasjon av Russland. Fra 1320 kom byen under Storhertugdømmet Litauen, før den etter Lublinunionen i 1569 kom under den polske kronen. I Polens andre deling tilfalt byen Russland. Fra 1920 ble byen liggende i Sovjetunionen.

Zjytomyr hadde før andre verdenskrig et betydelig jødisk samfunn. Det jødiske samfunnet ble utryddet i holocaust. 

## Befolkningsutviklinger

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:700 height:300
PlotArea   = left:60 bottom:25 top:25 right:25
DateFormat = x.y
Period     = from:0 till:300000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:100000 start:0
ScaleMinor = gridcolor:lightgrey increment:50000 start:0
BackgroundColors = canvas:sfondo

BarData=
  bar:1897 text: 1897
  bar:1923 text: 1923
  bar:1926 text: 1926
  bar:1939 text: 1939
  bar:1959 text: 1959
  bar:1970 text: 1970
  bar:1979 text: 1979
  bar:1989 text: 1989
  bar:1998 text: 1998
  bar:2001 text: 2001
  bar:2010 text: 2010
  bar:2018 text: 2018
PlotData=
  color:barra width:36 align:left
  bar:1897 from:0 till: 65895									
  bar:1923 from:0 till: 64232
  bar:1926 from:0 till: 69465
  bar:1939 from:0 till: 95067
  bar:1959 from:0 till: 105583
  bar:1970 from:0 till: 160936
  bar:1979 from:0 till: 243764
  bar:1989 from:0 till: 292097
  bar:1998 from:0 till: 297700
  bar:2001 from:0 till: 284236
  bar:2010 from:0 till: 271714
  bar:2018 from:0 till: 266936
PlotData=
  bar:1897 at: 65895 fontsize:M text: 65895 shift:(-18,5)
  bar:1923 at: 64232 fontsize:M text: 64232 shift:(-18,5)
  bar:1926 at: 69465 fontsize:M text: 69465 shift:(-18,5)
  bar:1939 at: 95067 fontsize:M text: 95067 shift:(-18,5)
  bar:1959 at: 105583 fontsize:M text: 105583 shift:(-18,5)
  bar:1970 at: 160936 fontsize:M text: 160936 shift:(-18,5)
  bar:1979 at: 243764 fontsize:M text: 243764 shift:(-18,5)
  bar:1989 at: 292097 fontsize:M text: 292097 shift:(-18,5)
  bar:1998 at: 297700 fontsize:M text: 297700 shift:(-18,5)
  bar:2001 at: 284236 fontsize:M text: 284236 shift:(-18,5)
  bar:2010 at: 271714 fontsize:M text: 271714 shift:(-18,5)
  bar:2018 at: 266936 fontsize:M text: 266936 shift:(-18,5)
TextData=
  fontsize:M pos:(55,19)
  text:
*Kilde:*

## Klima

## Vennskapsbyer
*  Kutaisi, Georgia
*  Montana, Bulgaria
*  Płock, Polen

## Referanser


## Eksterne lenker
*
Rogaland Grand Prix

**Rogaland Grand Prix** var et endagsritt som ble arrangert årlig av Rogaland Cyklekrets i mai/juni mellom 2008 og 2012. Rittet gikk mellom Sandnes og Stavanger og var en del av Europatouren i landeveissykling, og var klassifisert som et 1.2-ritt de fire første årene og et 1.1-ritt det siste året.

Fra og med 2013 ble rittet erstattet av etapperittet Tour des Fjords, som arrangeres over store deler av Vestlandet, men fortsatt med tilknytning til Stavanger.

## Vinnere
Khmelnytskyj

**Khmelnytskyj** (ukrainsk: Хмельни́цький; russisk: Хмельни́цкий – *Khmelnitskij*) er en by i det vestlige Ukraina. Byen ligger ved elven Søndre Buh, og er administrasjonssentrum i Khmelnytskyj oblast. Khmelnytskyj hadde .

Khmelnytskyj het opprinnelig *Proskuriv* (ukrainsk: Проску́рів; russisk: Проску́ров – *Proskurov*), og fikk sitt nåværende navn i 1954, oppkalt etter Bohdan Khmelnytskyj.

I forbindelse med den russiske revolusjonen er Khmelnytskyj kjent for en rekke pogromer, blant annet en som krevde 1500 menneskeliv i 1919.

## Referanser


## Eksterne lenker
*
Berd

**Berd** (russisk: Бердь) er ei elv i Russland. Den er ei høyre sideelv til Ob.

Elva begynner i vesthellingen på Salairryggen, og renner 30&nbsp;km i Altaj kraj, før den krysser grensen til Novosibirsk oblast. Den munner ut i Berdskbukta i Novosibirsk-reservoaret, som oversvømte de nederste 40&nbsp;km av Berds løp etter det ble fullført. Elva er 363&nbsp;km lang (opprinnelig 416&nbsp;km), med et nedbørfelt på 8&nbsp;740&nbsp;km². Middelvannføringen er på 45,8&nbsp;m³/s. 

Elva fryser til i begynnelsen av november, og er frosset over til vårløsningen begynner i april.

To byer &ndash; Berdsk og Iskitim &ndash; ligger langs Berd.

## Eksterne lenker
* P.M.Kiprijanova «Mangfoldet i vegetasjonen ved og under vann i elva Berd» og «Noen økologiske problemer i elva Berd og mulige løsninger» (russisk)
Fjordtrikken

**Fjordtrikken** eller *Fjordbanen* er opprinnelig en del av planen for Fjordbyen i Oslo, vedtatt av Oslo bystyre i 2008. I Fjordbyplanen heter det at: «Det skal utvikles et helhetlig kollektivtilbud basert på skinnegående løsning, med lokal og regional bussbetjening som supplement.» 

Intensjonen fra Fjordbyplanen er fulgt opp i byrådserklæringen av 24. oktober 2011, der det heter at: «Byrådet vil utvide eksisterende trikkenett gjennom etablering av nye trikkelinjer i Fjordbyen, for å kunne betjene de nye byutviklingsområdene langs byens fjordside.» 

 

 

## Hvor vil Fjordtrikken gå?

Våren 2011 ble det etter vedtak fra et enstemmig bystyre utredet fjordtrikk østover fra Oslo S «i Dronning Eufemias gate og Håkon 5.s gate via Sørengautstikkeren fram til Ekebergbanen». Utredningen skal etter planen behandles av Oslo byråd og bystyre høstsemesteret 2011 sammen med Ruters nyeste strategiplan, K-2012. 

I og med den reviderte gatebruksplanen av september 2011, er det gjort et prinsippvedtak om fjordtrikk vestover fra Bjørvika rundt Vippetangen og Akershus festning med kobling til Vikalinjen på Rådhusplassen. Dette er en føring, ikke et bindende vedtak. 

Det er utredet fjordtrikk videre vestover fra Rådhusplassen, bak Aker Brygge og over Filipstad til Skøyen.

### Østover fra Oslo S
26. januar 2011 vedtok et enstemmig bystyre følgende: «Byrådet bes utrede Fjordtrikk i Dronning Eufemias gate og Håkon 5s gate via Sørengautstikkeren fram til Ekebergbanen som et alternativ til linjeføring via Bispegata». I kommentarene fra en samstemt samferdsels- og miljøkomité heter det:

Daværende miljø- og samferdselsbyråd Jøran Kallmyr gav Ruter utredningsoppdraget. Ruter gav oppdraget videre til konsulentfirmaet Plan Urban. Plan Urbans utredning er utgitt som Ruterrapport 2011:13. Etter planen vil utredningen behandles av byråd og bystyre sammen med K 2012.

### Fra Oslo S til Rådhusplassen
Mer her:
https://web.archive.org/web/20110117100606/http://ruter.no/Om-Ruter-As/Reguleringssaker/Ruter-utreder-Fjordtrikken/

### Fra Rådhusplassen til Skøyen
Mer her:
https://web.archive.org/web/20110117100606/http://ruter.no/Om-Ruter-As/Reguleringssaker/Ruter-utreder-Fjordtrikken/

## En sammenhengende fjordbylinje
I tillegg til at hver av de tre delutbyggingene skal kunne fungere separat, er visjonen at man skal kunne kjøre sammenhengende trikk gjennom hele Fjordbyen. 

For å kunne kjøre sammenhengende kreves fysisk sammenkopling mellom Fjordtrikken vest og øst for Oslo S. Her er det gitt retningslinjer i *Reviderte prinsipplan for gatebruken i Oslo sentrum* fra september 2011 i og med en «Søndre trikkestreng/Fjordtrikken (Dokkveien — Rådhusplassen — Akershusstranda — Vippetangen — Dronning Eufemias gate/Bjørvika)». Jamfør også samferdsels og miljøkomiteens tilføyelser til K2010 av 3. februar 2010: 

## Referanser


## Eksterne lenker
* Ruter PDF - Fjordrikken - konsekvensvurdering forprosjektrapport fase 2 juni 2010
Bohdan Khmelnytskyj

**Bohdan Mykhajlovytsj Khmelnytskyj** (ukrainsk: Богда́н Миха́йлович Хмельни́цький; russisk: Богда́н Миха́йлович Хмельни́цкий – *Bogdan Mikhajlovitsj Khmelnitskij*; født ca. 1595 formodentlig i Tsjyhyryn, død 6. august 1657) var en kosakkleder (hetman) som ledet en oppstand mot Polen-Litauen i 1648–1654. Han stod bak Perejaslav-traktaten i 1654, som forente Russland og Ukraina.

Khmelnytskyj var opprinnelig i polsk tjeneste, men etter den såkalte Czapliński-affæren der en lokal adelsmann blant annet beslagla eiendommen hans og pisket sønnen til døde ble han en innbitt motstander av polakkene. Da han slik ble personlig konfrontert med rettsløsheten, forlot han i 1646 sin familie for å ta opp kampen mot Polen.

I løpet av 1647 reiste han rundt i Ukraina og samlet støtte blant kosakkene, og i løpet av 1648 fikk han erobret Kyiv og etablert en *[[de facto]]* uavhengig ukrainsk stat, kjent som Det kosakkiske hetmanatet. 

Khmelnytskyj var opprinnelig alliert med Krim-khanatet, men da disse sviktet ham, kom polakkene på offensiven. Han måtte da se seg om etter nye allierte, og i 1653 aksepterte han den russiske tsarens overherredømme. Dette førte til unionen mellom Ukraina og Russland, noe som kom til permanent å endre maktbalansen i Øst-Europa i Russlands favør.

## Massakrer av jøder
Under oppstanden mot Polen-Litauen antas det at en stor del av den jødiske befolkningen ble massakrert, og tallene varierer ifølge noen forskere fra noen titusener og opp til 500 000.
 En annen forsker mener at tallene ligger et sted mellom 6 000 og 14 000.

## Referanser


## Eksterne lenker
* 
* Biografi i ''Encyclopedia of Ukraine''
Bjørnar Seppola

**Bjørnar Johannes Seppola** (født 1945) er en forkjemper for finsk språk og kvensk kultur. 

Bjørnar Johannes Seppola er av Seppola-slekten og bosatt i Skibotn, Storfjord kommune. Han tok hovedfag i finsk i 1996 ved Universitetet i Tromsø. Han har gått i fronten for bl.a. finsk undervisning i skolen. Han var en av første som underviste i finsk i grunnskolen. Han har  tidligere vært leder i Norske kveners forbund og har siden 1. januar 2010 vært leder i Kvensk Finsk Riksforbund.

## Referanser




## Eksterne lenker
* Brennpunkt 3. feb. 1998 · Ikke norsk, ikke samisk, men kven?
«I8» (1936)

«I8» var en japansk undervannsbåt av J3-klassen.

Sammen med søsterskipet «I7» var «I8» de største undervannsbåtene bygget i Japan før utbruddet av stillehavskrigen. De var såkalte *junsen*, «krysserubåter», med høy overflatehastighet, god rekkevidde og utstyrt med hangar og katapult for ett sjøfly.

«I8» hadde seks torpedorør i baugen og 20 21" torpedoer. På dekket hadde hun en 5,5" kanon, i 1943 ble denne erstattet med to 5,5" kanoner i en tvillingaffutasje. For luftvern hadde hun opprinnelig fem 13,2&nbsp;mm mitraljøser, to i tvillingaffutasjer og en i en enkel affutasje. De fire i tvillingaffutasjene ble i 1943 også erstattet med fire 25&nbsp;mm maskinkanoner montert parvis i to tvillingaffutasjer. «I8» hadde også en vanntett hangar for ett sjøfly, og en katapult på akterdekket, men dette ble fjernet i 1944 da hun ble konvertert til moderskip for Kaiten dvergubåter. Hun ble utstyrt med festeanordninger for fire Kaiten.

«I8» var sammen med søsterskipet utplassert utenfor Hawaii under angrepet på Pearl Harbor 7. desember 1941. I juni 1943 reiste hun til Europa og ankom Brest 31. august. 5. oktober forlot hun Brest igjen, lastet med tysk teknologi, og ankom Kure 21. desember, en reise på til sammen 42&nbsp;280&nbsp;km og den eneste suksessfulle rundreisen foretatt av en japansk undervannsbåt under den andre verdenskrig.

I 1944 senket hun et nederlandsk fraktskip, hvorpå 98 av de overlevende av mannskapet og passasjerene fra fraktskipet ble henrettet på dekket til «I8». Hun senket ytterligere to britiske handelsskip i 1944, og da hun senket et amerikansk transportskip i juli ble igjen de overlevende massakrert.

«I8» ble selv senket 31. mars 1945 utenfor Okinawa av den amerikanske jageren USS «Morrison».

## Referanser
Leonhard Hutter

**Leonhard Hutter** (også: *Hütter*, ofte latinisert til *Hutterus*), født januar 1563 i Nellingen ved Ulm i Baden-Württemberg i Sydtyskland, død 23. oktober 1616 i Wittenberg, var en tysk luthersk teolog.

## Liv og virke
### Bakgrunn
Leonhard Hutter var sønn av den daværende sogneprest i Nelligen, Leonhard Hutter, som senere virket i Ulm, og hans hustru Anna Höflich.

Fra 1581 studerte han ved universitetene i Strassburg (der han studerte i ti år), Leipzig, Heidelberg og Jena.

### Karriere
I 1583 fikk han den akademiske magistergrad i Strassburg, under Johannes Pappus og promoverte i 1594 i Leipzig til doktor i teologi. 1594 påbegynte han teologiske forelesninger i Jena, og 1596 ble han  teologisk professor i Wittenberg.

Hans hovedverk *Compendium locorum theologicorum* (omtrent: 'Håndbok i teologiske grunnbegreper') var veiledende for generasjoner av skoleelever og  teologistuderende. Han behandlet innholdet i Konkordieboken fra 1580 på en systematisk, katekismusaktig måte. Ved fyrstelig anordning ble denne 1609 gjort til standard-lærebok i tre saksiske fyrsteskoler i Naumburg, Meißen und Grimma

Enda i det 19. århundre var dette verk så kjent, at Karl von Hase gav sin lærebok i  dogmatikk tittelen *Hutterus redivivus* ('Den gjenopplivede Hutterus').

## Verker
* *Compendium locorum theologicorum ex scripturis sacris et libro concordiae:* latin / tysk / engelsk. Kritisk utgitt, kommentert og forsynt med etterord og bibliografi over samtlige opptrykk av kompendiet ved Johann Anselm Steiger. Stuttgart-Bad Cannstatt: Frommann-Holzboog 2006 (Doctrina et pietas: Abt. 2, Varia; Bd. 3) ISBN 978-3-7728-1872-1

## Litteratur
* Grane, Leif (1997). "Den evangelisk-lutherske forsynstanke i nutidig teologisk sammenhæng" (1996). I *Kristendommen i historien : udvalgte artikler 1950-1996*. Institut for Kirkehistorie, Københavns Universitet : C.A. Reitzel, 1997. - 329 sider : ill. DK5=20.4. ISBN 87-7876-075-5 
*Ambrosius Rhodius: *PROGRAMMA, in funere Magnifici huius Academiae Rectoris, VIRI Reverendi, Clarissimi, et Excellentissimi, DN. LEONHARDI HÜTTERI, SS. Theol. Doctoris, Eiusdemque Professoris primarii ac Senirois: de umversa Christi Ecclesia egregie meriti...*. &ndash;  I: Henning Witte: *Memoriae philosophorum, oratorum, poetarum, historicorum et philologorum nostri seculi clarissimorum renovatae decas prima (- sexta)*, Band 1, Königsberg [u.a.] 1674-76, S. 516–553 – Trauerrede mit Schriftenverzeichnis in Henning Wittes biographischem Sammelwerk *Memoriae philosophorum, oratorum, poetarum, historicorum et philologorum* – Online  vedrørende projekt *CAMENA*.

## Referanser


## Se også
* Luthersk ortodoksi, den mest brukte betegnelse for den strenge utlegning av lutherdommen fra tiden mellom Konkordieformelen (1577/1580) og pietismen i slutten av 1600-tallet
* Johann Gerhard (1582&ndash;1637), hovedkraft i utformningen av det dogmatiske system til 1600-tallets lutherske ortodoksi.
* Jesper Rasmussen Brochmand (1585&ndash;1652), i Danmark-Norge var det Brochmand som leverte det dogmatiske system.

## Eksterne lenker
* Oppslag i det tyske kirkeleksikon BBKL
* Til 'Editionsprojekt' av *Compendium* ved Universität Hamburg
Beinhinnebetennelse

**Beinhinnebetennelse** (latin: *tibiaperiostitt*) er en betennelse i beinet som typisk oppstår på grunn av overbelastning gjennom for mye og for hard trening. Betennelsen forekommer vanligvis i idretter der det ofte foregår mye løping og hopping. 

## Referanser
Granbarkmåler

**Granbarkmåler** (*Deileptenia ribeata*) er en sommerfugl i gruppen av de egentlige målere  (Geometridae). Den er en av mange arter av gråspraglete målere, men kan kjennes igjen på at den er kraftigere bygd og vanligvis noe mørkere på farge enn de andre artene. Larven lever hovedsakelig på bartrær og er en av relativt få insektarter som kan ete barlind (*Taxus baccata*), men den kan også finnes på mange ulike løvtrær og busker.

## Utseende
En middelsstor (vingespenn 30 – 40&nbsp;mm), ganske kraftig, gråspraglete måler. Den skiller seg fra de fleste andre gråspraglete artene på at den er noe kraftigere og mørkere på farge. Hannens antenner er nokså lange og fjærformede. Forvingen har fire, mer eller mindre tydelige, brede, mørke tverrbånd. Bakvingen er skittengrå. Larven er naken, lang og slank, brunaktig.

## Levevis
Denen arten kan forekomme både i barskog, blandingsskog og ren løvskog. De voksne målerne flyr om natten i juni – august og kommer gjerne til lys.

Larvene lever hovedsakelig på gran og barlind, men de kan også ete en lang rekke andre busker og trær, blant andre blåbær, bjørk, eik, vivendel og selje.

## Utbredelse
Granbarkmåleren finnes i Mellom- og Nord-Europa. I Norge forekommer den på Østlandet og Sørlandet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Anders Christian Stray Ryssdal

**Anders Ryssdal** (født 1955) er en norsk advokat.

Ryssdal er sønn av Rolv Ryssdal og Signe Marie Stray Ryssdal, og bror til Rolv Erik Ryssdal og Kristine Ryssdal. Han er gift med Bettina Banoun. Han er cand.jur. (1983), dr.juris (1995) fra Universitetet i Oslo og har en mastergrad (LL.M.) fra Harvard Law School (1986). Han fikk møterett for Høyesterett i 1989.

Han var partner i Advokatfirmaet Wiersholm fra 1993 til 2016. Fra 2017 er han partner i advokatfirmaet Glittertind. Han var leder for Den Norske Advokatforening fra 2004 til 2008. Han har ført en rekke saker for norske og internasjonale domstoler, blant annet om internasjonale rettsspørsmål.

Ryssdal ledet Ryssdal-utvalget til å foreslå lov om universiteter og høyskoler, og han har også vært leder for andre lovutvalg. Han er styremedlem i *[[Tidsskrift for rettsvitenskap]]* og medlem av redaksjonsrådet i *[[Lov og rett]]*. Han opptrer som voldgiftsdommer i internasjonale voldgiftssaker.

## Referanser